ഇന്ത്യന് സോഷ്യല് ഫോറം ബഹ്റൈന് ചാപ്റ്റര് കരിയര് ട്രെയിനിങ് സംഘടിപ്പിച്ചു മനാമ: ഇന്ത്യന് സോഷ്യല് ഫോറം ബഹ്റൈന് ചാപ്റ്ററിന് കീഴില് ഐഎസ്എഫ് എജുകെയര് വിദ്യാര്ഥികള്ക്കും രക്ഷിതാക്കള്ക്കുമായി ഉന്നത വിദ്യാഭ്യാസത്തിന്റെ വിവിധ സാധ്യതകള് പരിചയപ്പെടുത്തുന്നതിനായി വെബിനാര് സംഘടിപ്പിച്ചു. ഓണ്ലൈന് ആയി നടന്ന പരിശീലന പരിപാടിയില് വിദ്യാര്ഥികള്ക്ക് ഉന്നത പഠനത്തിന് ഏതു കോഴ്സ് തിരഞ്ഞെടുക്കണമെന്നതിനു കൃത്യതയാര്ന്ന മാര്ഗനിര്ദേശങ്ങള് നല്കി. സീരീസുകളായി നടത്താന് പോകുന്ന ഐഎസ്എഫ് എജുകെയര് ട്രയിനിങ്ങിന്റെ ഭാഗമായ ഈ ആദ്യ സീരീസില് ഐഐടിഐഐഎം കോഴ്സുകള്, ഉന്നത സ്ഥാപനങ്ങളില് നിന്നുള്ള ഡിസൈന് കോഴ്സുകള്, വിവിധ മേഖലകളിലെ ഉയര്ന്ന തൊഴില് സാധ്യതയുള്ള പ്രത്യേക കോഴ്സുകള് എന്നിവയെ കുറിച്ചു മൂന്നു സെഷനുകളിലായി ക്ലാസുകള് നല്കി. മുന്കൂട്ടി രജിസ്റ്റര് ചെയ്ത ഒമ്ബത് മുതല് പന്ത്രണ്ടു വരെയുള്ള ക്ളാസുകളില് പഠിക്കുന്ന ഇരുന്നൂറോളം കുട്ടികള് വെബിനാറില് പങ്കെടുത്തു. ഗയ അബ്ദുല് കബീര് എന്ഐഎഫ്ടി മുംബൈ, അദ്നാന് റഷീദ് എന്ഐടി ഐഐഎം കോഴിക്കോട്, ഡോ. ഹബീബുറഹ്മാന് അസി. പ്രഫസര് കിങ്ഡം യൂനിവേഴ്സിറ്റി ബഹ്റൈന് എന്നിവര് ക്ളാസുകള് നയിച്ചു. ഇന്ത്യന് സോഷ്യല് ഫോറം പ്രസിഡന്റ് അബ്ദുല് ജവാദ് പാഷ അധ്യക്ഷം വഹിച്ച പരിപാടിയില് ജനറല് സെക്രട്ടറി യുസുഫ് അലി സ്വഗതം പറഞ്ഞു. പ്രോഗ്രാം കോര്ഡിനേറ്റര് മുഹമ്മദ് ഷമീം നന്ദി പറഞ്ഞു. റഫീഖ് അബ്ബാസ്, റെനീഷ് സാങ്കേതിക സഹായം നല്കി.